CELEX: 32014R1037
Language: lv
Date: 2014-09-25 00:00:00
Title: Komisijas Īstenošanas regula (ES) Nr. 1037/2014 ( 2014. gada 25. septembris ) par atsevišķu preču klasifikāciju kombinētajā nomenklatūrā

1.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 287/9
            
         KOMISIJAS ĪSTENOŠANAS REGULA (ES) Nr. 1037/2014
   (2014. gada 25. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. septembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pusvadītāja komponents (t. s. LED modulis), kas ietver LED mikroshēmu, kura paralēli savienota ar Zēnera aizsargdiodi un atrodas plastmasas ietvarā ar kupolveida caurredzamu plastmasas pārsegu, un komponenta izmērs bez pieslēgšanas kājiņām ir apmēram 7 × 7 × 5 mm.
                              Komponenta fiziskā konstrukcija nav dalāma, proti, lai gan dažus elementus teorētiski varētu noņemt un aizstāt, tas būtu ilgs un sarežģīts uzdevums, kas parastos ražošanas apstākļos nebūtu ekonomiski izdevīgs.
                              
                                 LED modulis ir paredzēts iemontēšanai iespiedshēmas platēs, veicot, piemēram, uz virsmas uzstādāmu ierīču (SMD) lodēšanu.
                              Tas sagatavots izmantošanai apgaismošanas nolūkos, piemēram, mobilo tālruņu zibspuldzēs, automobiļu apgaismes ierīcēs, projektoros, satiksmes signalizācijas iekārtās un mājsaimniecības ierīcēs.
                           
                        Sk. 1. attēlu (1).
               
               
                  8541 40 10
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 85. nodaļas 8. piezīmi un KN kodu 8541, 8541 40 un 8541 40 10 formulējumu.
                  Tā kā LED mikroshēma ar aizsargdiodi ir nedalāmi savienota visiem mērķiem un nolūkiem un aizsargdiodes vienīgais uzdevums ir aizsargāt LED mikroshēmu pret pārspriegumu, moduļa pazīmes un īpašības (gaismas diode pozīcijā 8541) tādēļ nav ievērojami izmainītas. Tādējādi, piemērojot 85. nodaļas 8. piezīmes pēdējo rindkopu, nav iespējama komponenta klasificēšana pozīcijā 9405.
                  Tāpēc komponents klasificējams ar KN kodu 8541 40 10 pie gaismas diodēm.
               
            
                  
                              2.
                           
                           
                              Pusvadītāja komponents ar LED moduli, kas ar lodēšanu iemontēts metāla serdes iespiedshēmas platē, kura augstums ir apmēram 7 mm un diametrs apmēram 21 mm.
                              
                                 LED modulis ietver LED mikroshēmu, kura paralēli savienota ar Zēnera aizsargdiodi un atrodas plastmasas ietvarā ar kupolveida caurredzamu plastmasas pārsegu.
                              Metāla serdes iespiedshēmas plate ir īpaši paredzēta siltuma līmeņa samazināšanai; tai ir lodēšanas laukumi barošanas avota pieslēgšanai, un tās veidols ir izstrādāts galīgajam lietojumam apgaismes armatūrā.
                              Komponents sagatavots izmantošanai apgaismošanas nolūkos, piemēram, mobilo tālruņu zibspuldzēs, automobiļu apgaismes ierīcēs, projektoros, satiksmes signalizācijas iekārtās un mājsaimniecības ierīcēs.
                           
                        Sk. 2. attēlu (1).
               
               
                  8541 40 10
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 85. nodaļas 8. piezīmi un KN kodu 8541, 8541 40 un 8541 40 10 formulējumu.
                  Lai gan komponents ietver LED moduli un iespiedshēmas plati, ko var noņemt, komponenta funkcijas paliek tādas pašas kā LED modulim atsevišķi. Metāla serdes iespiedshēmas plates vienīgais uzdevums ir izkliedēt siltumu (samazināt siltuma līmeni), jo iespiedshēma neveic nekādas savienojuma funkcijas ar citiem komponentiem, bet vienīgi nodrošina labāku karstuma pārnesi no LED moduļa uz apkārtējo vidi. Tāpēc komponents klasificējams vienkārši pie LED moduļiem.
                  Tā kā LED mikroshēma ar aizsargdiodi ir nedalāmi savienota visiem mērķiem un nolūkiem un aizsargdiodes vienīgais uzdevums ir aizsargāt LED mikroshēmu pret pārspriegumu, moduļa pazīmes un īpašības (gaismas diode pozīcijā 8541) tādēļ nav ievērojami izmainītas. Tādējādi, piemērojot 85. nodaļas 8. piezīmes pēdējo rindkopu, nav iespējama komponenta klasificēšana pozīcijā 9405.
                  Tāpēc komponents klasificējams ar KN kodu 8541 40 10 pie gaismas diodēm.
               
            
                  
                              3.
                           
                           
                              Pusvadītāja komponents (t. s. LED pakete), kas ietver četras LED mikroshēmas, no kurām katra paralēli savienota ar Zēnera aizsargdiodi un kuras atrodas plastmasas ietvarā ar caurredzamu plastmasas pārsegu, ar astoņiem pieslēgšanas laukumiem aizmugurē, un tā izmērs ir apmēram 6 × 5 × 1 mm.
                              Komponenta fiziskā konstrukcija nav dalāma, proti, lai gan dažus elementus teorētiski varētu noņemt un nomainīt, tas būtu ilgs un sarežģīts uzdevums, kas parastos ražošanas apstākļos nebūtu ekonomiski izdevīgs.
                              
                                 LED mikroshēmas nav savstarpēji savienotas. LED mikroshēmas ar Zēnera diodēm ir savienotas ar vadiem.
                              
                                 LED pakete ir paredzēta iemontēšanai iespiedshēmas platēs, veicot, piemēram, uz virsmas uzstādāmu ierīču (SMD) lodēšanu.
                              Tā sagatavota izmantošanai apgaismošanas nolūkos, piemēram, skatuvju un izklaides vietu apgaismošanā, noskaņas gaismām, kā arī izgaismošanai telpās un brīvā dabā.
                           
                        Sk. 3. attēlu (1).
               
               
                  8541 40 10
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 85. nodaļas 8. piezīmi un KN kodu 8541, 8541 40 un 8541 40 10 formulējumu.
                  Tā kā LED mikroshēmas ar aizsargdiodēm ir nedalāmi savienotas visiem mērķiem un nolūkiem un aizsargdiožu vienīgais uzdevums ir aizsargāt LED mikroshēmas pret pārspriegumu neatkarīgi no LED mikroshēmu skaita, komponenta pazīmes un īpašības (gaismas diode pozīcijā 8541) tādēļ nav ievērojami izmainītas. Tādējādi, piemērojot 85. nodaļas 8. piezīmes pēdējo rindkopu, nav iespējama komponenta klasificēšana pozīcijā 9405.
                  Tāpēc komponents klasificējams ar KN kodu 8541 40 10 pie gaismas diodēm.
               
            
                  
                              4.
                           
                           
                              Pusvadītāja komponents (t. s. LED gaismeklis), kas ietver 156 LED mikroshēmas apļveida plastmasas ietvarā ar caurredzamu plastmasas pārsegu, ar diviem elektriskiem kontaktiem uz tā un ar metālisku siltuma līmeņa samazinātāju aizmugurē, un komponenta augstums ir apmēram 2 mm, bet diametrs apmēram 49 mm.
                              Komponenta fiziskā konstrukcija nav dalāma, proti, lai gan dažus elementus teorētiski varētu noņemt un nomainīt, tas būtu ilgs un sarežģīts uzdevums, kas parastos ražošanas apstākļos nebūtu ekonomiski izdevīgs.
                              
                                 LED mikroshēmas ir savstarpēji savienotas ar vadiem virknes paralēlslēgumā.
                              
                                 LED gaismeklis ir paredzēts uzmontēšanai, pieskrūvējot to galaproduktam.
                              Tas ir sagatavots izmantošanai vispārējos apgaismošanas nolūkos, piemēram, apgaismošanai veikalos un recepcijās, komerctelpās un birojos, ēkās un mājsaimniecībās, rūpnieciskā vidē, ielu un āra apgaismošanai, kā arī modernizētās lampās.
                           
                        Sk. 4. attēlu (1).
               
               
                  8541 40 10
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 85. nodaļas 8. piezīmi un KN kodu 8541, 8541 40 un 8541 40 10 formulējumu.
                  Tā kā komponents sastāv vienīgi no LED mikroshēmām, kas ir nedalāmi savienotas visiem mērķiem un nolūkiem neatkarīgi no LED mikroshēmu skaita, komponents joprojām ietilpst pozīcijā 8541. Tādējādi, piemērojot 85. nodaļas 8. piezīmes pēdējo rindkopu, nav iespējama komponenta klasificēšana pozīcijā 9405.
                  Tāpēc komponents klasificējams ar KN kodu 8541 40 10 pie gaismas diodēm.
               
            
         
      
                  
                     1. attēls
                  
               
               
                  
                     2. attēls
                  
               
            
                  
                     
               
               
                  
                     
               
            
                  
                     3. attēls
                  
               
               
                  
                     4. attēls
                  
               
            
                  
                     
               
               
                  
                     
               
            
         (1)  Attēli pievienoti tikai informācijai.